Ժան-Ժակ Ամպեր
Ժան-Ժակ Ամպեր (, ), ֆրանսիացի գրականագետ, պատմաբան։ 

Ֆիզիկոս Անդրե Մարի Ամպերի որդին։

Հեղինակել է ուսումնասիրություններ ֆրանսիական գրականության պատմության, ինչպես նաև՝ Դանթեի ստեղծագործության, գերմանական և սկանդինավյան էպոսների մասին։

Փարիզում Ամպերը դասավանդել է Սորբոնի համալսարանում, 1848 թվականից եղել է Ֆրանսիական ակադեմիայի անդամ։

1841 թվականին Ամպերն իր ընկերների հետ, որոնց թվում էր Պրոսպեր Մերիմեն, այցելել է Հյուսիսային Աֆրիկա, այնուհետև՝ Հունաստան և Իտալիա։ Այդ ճանապարհորդության արդյունքում 1848 թվականին Ամպերը հրատարակում է «Հունաստանը, Հռովմը և Դանտեն» (Grèce, Rome et Dante) աշխատությունը, որը Ֆրանսիայում մեծ հետաքրքրություն է առաջացնում Դանտեի ստեղծագործության հանդեպ։

Դրանից հետո և մինչև իր մահանալը նա աշխատում էր «L’Histoire romaine à Rome» մոնումենտալ գործի վրա, ինչպես նաև հրատարակում է իր բանաստեղծությունների ժողովածուն։ Ամպերի բոլոր ստեղծագործություններն աչքի են ընկնում իրենց առողջ քննադատությամբ, լայնախոհությամբ և պարզ, համակրելի շարադրությամբ։

Ծանոթագրություններ 

Ֆրանսիացի գրականագետներ
Ֆրանսիացի պատմաբաններ
Լիոն քաղաքում ծնվածներ
Ֆրանսիական ակադեմիայի անդամներ
Ֆրանսիացի լեզվաբաններ
Ֆրանսիացի գրաքննադատներ
Ֆրանսիացի ճանապարհորդներ
Ֆրանսիացի գրողներ
Գրադարանավարներ